Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Puolitoista viikkoa jatkuneet väkivaltaisuudet -
Gazaa hallinnoivan Hamasin, sekä Iranin tukeman Islamilaisen Jihadin -
ja Israelin välillä ovat vaatineet satoja kuolonuhreja, -
joiden joukossa on myös kymmenittäin siviilejä.
Hamasin taktiikka on jälleen ollut sama, kuin aikaisemminkin, -
siis käyttää siviiliasuntoja tukikohtiensa suojakilpenä.
Hamas on ampunut Israelin puolelle pitkälti yli 3000 -
rakettia ja lyhyen kantaman ohjusta, sekä lähettänyt ilmateitse -
polttopulloja, jotka ovat sytyttäneet useita kymmeniä -
maasto- ja metsäpaloja Gazan lähiympäristössä.
Israelin armeija on vastannut iskuihin lentokoneiden, tankkien sekä -
helikopterien tekemillä iskuilla tuhoten lähes 700 Hamasin ja -
Islamilaisen Jihadin tukikohtaa, asevarikkoja ja rakettitehtaita -
sekä useita Israelin puolelle ulottuneita hyökkäystunneleita -
sekä etelässä että Gazan kaistan pohjoisessa osassa.
Tuhot Gazan alueella ovat merkittävimpiä -
kuin edellisessä sodassa seitsemän vuotta sitten.
Hamas on myös ampunut runsaan viikon aikana enemmän raketteja -
ja ohjuksia Israeliin, kuin koko tuon mainitun sodan aikana.
Sotatoimet eskaloituivat laajamittaisiksi viikko sitten -
sen jälkeen, kun Hamas, ensi kertaa, ampui ohjuksia Jerusalemiin.
Pääministeri Netanjahu totesikin tuolloin, että nyt Hamas on ylittänyt -
sen punaisen linjan, joka merkitsee sodanjulistusta.
Sekä YK:n Turvallisuusneuvosto, että jotkut arabimaat ovat yrittäneet -
saada aikaan aselepoa. Kaikki ovat tuominneet tapahtumat, -
mutta tällä kerralla Israel ei ole yksin syytettyjen penkillä, -
vaan Hamas on todettu aloitteelliseksi.
Hamasin hallussa arvioidaan, myös heidän omien ilmoitustensa mukaan,
olleen sodan alussa noin 14 000 rakettia ja ohjusta.
Ne ovat lähes täysin Iranin Vallankumouskaartin rahoittamia ja -
kuljetettu Siinain kautta ja edelleen Egyptin ja Gazan välisten -
tunnelien kautta, sekä pieneltä osin myös merikuljetusten avulla.
Iran on toimittanut ensi kertaa Hamasille myös -
uudempaa ohjusteknologiaa keskimatkan ohjusten muodossa.
Niitä Hamas on ampunut myös Tel Aviviin, sekä yrittänyt ampua niitä -
Israelin mannerjalustan öljyn- ja kaasunporauslauttoihin.
Nämä massiiviset ohjus- ja rakettihyökkäykset Israelin puolelle -
eivät maksa Hamasille käytännössä yhtään mitään, -
vaikka niiden arvoksi voidaan laskea useita satoja miljoonia dollareita.
Israelin armeijan ilmapuolustus, pääasiassa Iron Dome, -
eli Rautakupoli-järjestelmä onnistuu ampumaan alas suurimman osan -
Gazan puolelta ammutuista raketeista ja ohjuksista, -
mutta jokainen laukaisu maksaa Israelille vähintään 50 000 dollaria.
Näin ohjussota tulee Israelin taloudelle ja puolustusvoimille erittäin kalliiksi
Asetoimitusten edellytyksenä, niin Hamasille, Islamilaiselle Jihadille -
kuin Libanonin Hizbollahille on puolestaan vain se, -
että ne käytetään mahdollisimman nopeasti ja aina Israelia vastaan.
Iran onkin perustanut Sudanin puolelle ohjusten ja aseiden -
kokoonpanotehtaan pelkästään Gazan asetoimituksia varten.
Israelin tekemät iskut ovat kuitenkin saaneet aikaan valtavaa tuhoa -
sekä Hamasin johdossa, että sen sotilaallisessa infrastruktuurissa.
Hamasin kymmenestä korkeimmasta johtajasta ainakin yli puolet -
on saanut surmansa Israelin tekemien täsmäiskujen seurauksena.
Myös Islamilaisen Jihadin komentaja sai surmansa -
vastaavassa operaatiossa muutamia päiviä sitten.
Myös Libanonin Hizbollah yritti tukea Hamasin toimintaa -
yrittämällä provosoida Israelin armeijaa ampuen muutamia -
lyhyen kantaman raketteja Israelin pohjoisosiin, -
kuitenkin ilman mainittavia vahinkoja.
Muutamien viime päivien kuuma puheenaihe on ollut -
Hamasin tiedustelukeskuksen tuhoaminen Gazassa.
Kyseisessä 12-kerroksisessa rakennuksessa sijaitsi -
mm. uutistoimisto Associated Pressin, -
ja qatarilaisen Al-Jazeera yhtiöiden mediakeskukset.
Hamas on vuokrannut tilat kyseisille yhtiöille, mutta keskittänyt samalla, -
oman tiedustelukeskuksensa samojen tilojen yhteyteen, uskoen, että Israel -
ei halua vahingoittaa mediaväkeä ja heidän toimintaansa.
Israelin ilmavoimat ilmoitti kummallekin mediayhtiölle -
tuntia aikaisemmin, että rakennus tuhotaan, joten kaikille jäi aikaa -
poistua rakennuksesta ja niin vältyttiin kuolonuhreilta.
Sekä AP, että Al Jazeera esittivät voimakkaan vastalauseen -
tapahtuman johdosta, mutta Israelin tiedustelupalvelu antoi kummallekin,
sekä myös USA:n hallinnolle pitävät todisteet rakennuksen käyttämisestä -
sotilaallisen tiedustelun tarpeisiin, joten isku oli oikeutettu.
Niin meidän kotimainen, kuin etenkin kansainvälinen media -
on jälleen kerran ottanut Israelin hampaisiinsa -
kyseisen konfliktin aiheuttajana ja etenkin sen laajentumisen johdosta.
Tosiasiat eivät kuitenkaan puolla tällaista yksipuolista näkemystä ja -
sen esillä pitämistä, sillä kolmisen viikkoa sitten, -
muslimien Ramadan paastokuukauden lopulla, -
ja samaan aikaan vietetyn Jerusalem päivän yhteydessä -
alkoivat väkivaltaisuudet puhjeta -
palestiinalaisten ja Israelin asukkaiden välillä Jerusalemin Temppelivuorella.
Tekosyynä oli tuolloin, ja viime uutiskatsauksessakin mainittu -
muutaman itä-Jerusalemissa sijaitsevassa -
Sheikh Jarrahin alueella asuvien arabiperheiden häätämisestä -
kiinteistön omistajien toimesta, -
j jolle oli haettu maan Korkeimman oikeuden toimenpidelupa.
Iranin käskyläisenä toimiva Hamas aloitti raketti-iskut -
ilmoittamalla samalla tukevansa tällä tavoin palestiinalaisia veljiään, -
kuten he asian ilmoittivat. Israelin vastatessa rakettituleen, -
niitä ammuttiin yhä enemmän ja enemmän nyttemmin jo tunnetuin -
vastaiskuin ja seurauksin.
Sen jälkeen ja yhä edelleen jatkuen, väkivaltaisuudet riehuvat -
puolin ja toisin Israelin siviiliväestön ja maan arabiväestön piirissä.
Siitä huolimatta, että Israelin hallitus keskeytti Sheikh Jarrahin alueen -
häätöpäätökseen tilanteen rauhoittamiseksi.
Tosiasiassa Israelin, Iranin ydinohjel- maan liittyvien laitosten tuhoaminen,
vaati Iranin johdolta vastaiskuja niin omien kasvojensa säilyttämiseksi,
kuin myös siirtääkseen kansainvälisen median huomion pois siitä, -
että Iran on päässyt uraanin rikastami- sessa jo noin 65 prosentin tasolle.
Ydinasetta varten tarvitaan kuitenkin vähintään noin 90 prosentin puhtaus.
Siihen Iran yltänee jo kuluvan vuoden aikana, -
ellei mitään tehdä asialle sitä ennen.
Parisen viikkoa sitten, pääministeri Netanjahun mandaatin päätyttyä, -
uutta toimivaa hallituskoalitiota lähdettiin etsimään -
keskusta-vasemmiston ja arabipuolueiden tuella.
Alussa näytti, että Jamina-puoluetta edustava -
oikeisto-uskonnollinen Naftali Bennet olisi lähtenyt mukaan -
arabipuolue Raam`in tukemaan hallituskoalitioon.
Levottomuuksien puhjettua ja -
eskaloiduttua näinkin laajaksi sotilaalliseksi yhteenotoksi, -
arabipuolueita edustava Mansour Abbas otti yhä selvempää linjaa -
Hamasin puolesta Israelia vastaan.
Ilmaisten näin samaa ideologista linjaa, -
jota sekä Hamas että Länsirannan Mahmoud Abbas edustavat.
Ne kannanotot saivat Naftali Bennettin pyörtämään päätöksensä -
olla mukana arabipuolueen tukemassa hallituksessa.
Näin hänen ainoaksi vaihtoehdokseen jää liittoutuminen -
Likud-ryhmään ja Netanjahuun.
Naftali Bennett, jota aletaan jo pitää Israelin sisäpolitiikan takinkääntäjänä,
ilmoitti samalla kertaa, että viidensiin vaaleihin -
hänen puolueensa ei halua lähteä. Ainoat vaalit, johon Jamina puolue -
suostuu, ovat Knessetin sisäisesti järjestämät pääministerin vaalit.
Se puolestaan saattaa merkitä sitä, että kun nykyisen hallitus tunnustelija
Jair Lapidin yritykset loppuvat viimeistään 2. kesäkuuta, -
siis runsaan viikon kuluttua, ja jos ei mitään saada aikaiseksi, -
ainoaksi toimivaksi hallituskoalitioksi näyttäisi jäävän Netanjahun -
Likudin ja Bennettin Jamina puolueen vähemmistöhallitus.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola